דור הררי

דור הררי (נולד ב-31 במרץ 1989) הוא שחקן וזמר ישראלי.

ביוגרפיה 
הררי גדל ברעננה ולו שני אחים קטנים תאומים. את שירותו הצבאי עשה כלוחם ביחידת מגלן. את לימודי המשחק החל בגיל 27 בסטודיו יורם לוינשטיין. לאחר מכן, השתתף במחזמר "גבירתי הנאווה" בהבימה.

בשנת 2016 השתתף בסרט הסטודנטים "זאב מבוית".

בשנת 2019 שיחק בסרט הילדים "הרפתקה בשחקים". עוד באותה שנה השתתף בסדרה "ביום שהאדמה רעדה" בתפקיד דניאל דאהן.

בשנת 2020 שיחק בעונה השנייה של הסדרה תאג"ד בתפקיד בועז. בנוסף, שיחק בסדרה "לאבד את אליס".

בשנת 2021 גילם את לירז באומן בסדרת הדרמה "השוטרים" ואת דמותו של מפקד הפלוגה כפיר מועלם בסדרה "המפקדת".

משנת 2022 הררי מופיע ב כחלק מ"קבוצת הצעירים" של התיאטרון. במסגרת זו, הוא משחק בהצגות "רינגו" ו"שלום לך ארץ".

ב-2023 שיחק בסרט המוזיקלי "המנצחים".

מלבד המשחק, הוא מתופף בהרכב האינדי "Bones Garage" ואף הוציא ארבעה סינגלים ואלבום.

קישורים חיצוניים 

 
 
 
 

שחקני תיאטרון ישראלים
שחקני קולנוע וטלוויזיה ישראלים
בוגרי סל"ה - הסטודיו לאמנויות התיאטרון מיסודו של יורם לוינשטיין
זמרים-יוצרים ישראלים
מוזיקאים ישראלים
זמרים ישראלים
לוחמי יחידת מגלן
ישראלים שנולדו ב-1989